Publication: Magyar Közlöny
Issue: MK-2005-154 (Year: 2005, Number: 154)
Era: 2004-2010
Section: 9. számú melléklet az 56/2005. (XI. 29.) EüM–KvVM–BM együttes rendelethez
Paragraph Index: 301

b) megbolygatott talajok, például ahogy általában szántóföldeken találhatók, vagy amikor ásással mintákat vesznek belõlük és e vizsgálati módszer céljára azokat felhasználják (14). »Mineralizáció«: a szerves vegyületek teljes mértékû lebomlása aerob körülmények között CO2-vé és H2O-vá, illetve anaerob körülmények között CH4-gyé, CO2-vé és H2O-vá. E vizsgálati módszer vonatkozásában a 14C-jelölt vegyületek alkalmazásakor a mineralizáció kiterjedt lebomlást jelent, amelynek során egy jelölt szénatom oxidálódik, és megfelelõ mennyiségû 14CO2 szabadul fel (14). »Felezési idõ«: t0,5, a vizsgálandó anyag 50%-ának átalakulásához szükséges idõ, ha az átalakulás elsõrendû kinetikával leírható; a felezési idõ független a koncentrációtól. »DT50 (lebomlási idõ 50)«: az az idõtartam, amely alatt a vizsgálandó anyag koncentrációja 50%-kal csökken; akkor nem azonos a felezési idõvel (t0,5), ha az átalakulás nem elsõrendû kinetikát követ. »DT75 (lebomlási idõ 75)«: az az idõtartam, amely alatt a vizsgálandó anyag koncentrációja 75%-kal csökken. »DT90 (lebomlási idõ 90)«: az az idõtartam, amely alatt a vizsgálandó anyag koncentrációja 90%-kal csökken. 1.3. Referenciaanyagok Az átalakulási termékek spektroszkópiás és kromatográfiás módszerekkel történõ jellemzéséhez és/vagy azonosításához referenciaanyagokat kell alkalmazni. 1.4. A vizsgálat alkalmazhatósága A módszer minden vegyi anyaghoz alkalmazható (legyen az nem jelölt vagy jelölt anyag), amelyhez létezik kielégítõen pontos és érzékeny analitikai módszer. Enyhén illékony, nem illékony, vízben oldható és vízben nem oldható vegyületekhez is alkalmazható. A vizsgálat nem alkalmazható olyan vegyi anyagokra, amelyek a talajban nagymértékben illékonyak (például gáz alakú növényvédõ szerek, szerves oldószerek), és ezért nem lehet õket a vizsgálat kísérleti körülményei között a talajban tartani. 1.5. A vizsgálandó anyaggal kapcsolatos információk Az átalakulás sebességének mérésére nem jelölt vagy jelölt vizsgálandó anyag is alkalmazható. Jelölt anyagra olyankor van szükség, ha az átalakulás útvonalait kívánjuk tanulmányozni vagy anyagmérleget kívánunk felállítani. A 14C-jelölés az ajánlott, de más izotópok, így például 13C, 15N, 3H vagy 32P is alkalmazható. Amennyire csak lehetséges, a jelölést a molekula legstabilabb részén vagy részein kell elhelyezni1. A vizsgálandó anyagnak legalább 95%-os tisztaságúnak kell lennie. A talajban zajló aerob és anaerob átalakulás vizsgálatának elvégzése elõtt a vizsgálandó anyaggal kapcsolatban az alábbi információkkal kell rendelkezni:

Source: https://magyarkozlony.hu/hivatalos-lapok/531ab852c9c8e6fbf551815ecfee8739e812b126/dokumentumok/ee337623f7c24e3a6c53e0c5b26de1b66206f086/letoltes